
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ, Φύλλου 1899 

19 Οκτωβρίου 1999 


ΑΠΟΦΑΣΕΙ Σ 

Αριθ. 14338/1503 

Έγκριση Κανονισμού Υπηρεσίας Οδηγών Συρμών της 
ΑΤΤΙΚΟ ΜΕΤΡΟ Α.Ε.». 

ΟΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 14 του Π.Δ.397/1984 «προ¬ 
σόντα, δοκιμασία και έκδοση αδειών οδηγών ηλεκτροκι¬ 
νήτων λεωφορείων με κεραία, τροχιοδρόμων και σιδηρο¬ 
δρόμων, πλήν εκείνων του ΟΣΕ». 

2. Τις διατάξεις του Ν.1955/1991 «Ίδρυση Εταιρείας με 
την επωνυμία «ΑΤΤΙΚΟ ΜΕΤΡΟ Α.Ε.» και ρύθμιση συνα¬ 
φών θεμάτων» (ΑΊ12). 

3. Το ΑΈΧ-140Ι5/11.5.99 έγγραφο της ΑΤΤΙΚΟ ΜΕΤΡΟ 
Α.Ε., με το οποίο υπεβλήθη ο Κανονισμός Υπηρεσίας 
Οδηγών Συρμών της υπόψη Εταιρείας. 

4. Τις διατάξεις του άρθρου 29Α του Ν. 1558/89, όπως 
προστέθηκε με το άρθρο 27 του Ν.2081/92 και αντικατα- 
στάθηκε με τις διατάξεις του άρθρου 1 παρ.2α του 
Ν.2469/97. 

5. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού προ¬ 
ϋπολογισμού, Αποφασίζουμε: 


Εγκρίνουμε τον Κανονισμό Υπηρεσίας Ηλεκτροδηγών 
της ΑΤΤΙΚΟ ΜΕΤΡΟ Α.Ε., όπως μας υποβλήθηκε από την 
Εταιρεία αυτή και έχει ως εξής: 

ΚΑΝΟΝΙΣΜΟΣ ΥΠΗΡΕΣΙΑΣ ΟΔΗΓΩΝ ΣΥΡΜΩΝ 

1. ΓΕΝΙΚΑ ΣΤΟΙΧΕΙΑ ΓΙΑ ΤΗ ΣΥΜΠΕΡΙΦΟΡΑ ΤΟΥ 
ΠΡΟΣΩΠΙΚΟΥ ΚΑΙ ΤΗ ΣΥΜΜΟΡΦΩΣΗ ΜΕ ΤΟΥΣ ΚΑΝΟ¬ 
ΝΙΣΜΟΥΣ 

1.1 Γενικά 

Ο παρών κανονισμός διέπει τις ενέργειες των Οδηγών 
Επιβατικών Συρμών της Αττικό Μετρό Α.Ε. (ΑΜ). Κατά τη 
σύνταξη του ελήφθησαν υπ’ όψη τα παρακάτω: 

• Προεδρικό Διάταγμα υπ’αριθ. 397/84 (Προσόντα, δο¬ 
κιμασία και έκδοση αδειών οδηγών σιδηροδρόμων) 

• Γ ενικοί Κανονισμοί απο το Βιβλίο των Κανονισμών της 
ΑΜ. 

• Κανονισμοί Λειτουργίας για τους Οδηγούς των Συρ¬ 
μών απο το Βιβλίο των Κανονισμών της ΑΜ. 

• Όπου αναφέρεται στον παρόντα κανονισμό η εται¬ 
ρεία Αττικό Μετρό Α.Ε. (ΑΜ) ή η Διεύθυνση Λειτουργίας 
της ΑΜ νοείται αυτή η ίδια η εταιρεία ή αντίστοιχα η αρ¬ 
μόδια για τη λειτουργία του δικτύου υπηρεσία της ή η θυ¬ 
γατρική εταιρεία της ΑΜ που πρόκειται να συσταθεί με 
βάση το Ν.2669/98. 


1.2 Καθορισμός εννοιών 
Λειτουργικό Σιδηροδρομικό Δίκτυο 


Προσωπικό 
Οδηγός Συρμού 

Οχημα (Βαγόνι) 


Ιθυντήριο Οχημα (ΙΟ) 
Κινητήριο Οχημα (ΚΟ) 

Ειδικό Κινητήριο Οχημα (ΕΚΟ) 


Ημισυρμός 

Συρμός 

Κυκλοφορία Συρμών 


Το μέρος του σιδηροδρομικού δικτύου όπου εφαρμόζεται το Βιβλίο Κανονισμών της 
ΑΜ. Περιλαμβάνει όλους τους σταθμούς, τις σήραγγες, τα φρεάτια, τα αμαξοστά¬ 
σια, τα κτίρια και τις γραμμές ελιγμών, τα οποία έχουν παραδοθεί για να περιέλθουν 
στην υπευθυνότητα της Διεύθυνσης Λειτουργίας της ΑΜ. 

Οι υπάλληλοι της ΑΜ που εργάζονται στη Διεύθυνση Λειτουργίας. 

Μέλος του προσωπικού της Διεύθυνσης Λειτουργίας, πιστοποιημένο και κάτοχος 
αδείας, για να οδηγεί ή να θέτει σε λειτουργία συρμό. 

Τρία οχήματα συνθέτουν τον Ημισυρμό. Υπάρχουν τρεις τύποι οχημάτων 

• Ιθυντήριο Οχημα (ΙΟ) 

• Κινητήριο Οχημα (ΚΟ) 

• Ειδικό Κινητήριο Οχημα (ΕΚΟ) 

Ενα όχημα, το οποίο έχει μια καμπίνα οδήγησης αλλά δεν έχει κινητήρες έλξης. 
Οχημα, το οποίον έχει κινητήρες έλξης αλλά όχι καμπίνα οδήγησης. 

Ενα κινητήριο όχημα, το οποίο διαθέτει επί πλέον πίνακα βοηθητικής οδήγησης και 
αυτόματο σύνδεσμο στο ένα του άκρο για να συνδέεται με ένα άλλο Ειδικό Κινητή¬ 
ριο Οχημα. 

Τρία οχήματα ημι-μόνιμα ενωμένα, ως κάτωθι: 

•Ιθυντήριο Οχημα (ΙΟ) - Κινητήριο Οχημα (ΚΟ) - Ειδικό Κινητήριο Οχημα (ΕΚΟ). 
Οχημα ή συνδυασμός οχημάτων, τα οποία κινούνται στο δίκτυο σαν ενιαία μονάδα. 
Η συνεχής κίνηση συρμών στο σιδηροδρομικό δίκτυο, σύμφωνα με τον Γ.ίνι,κο 
δρομολογίων. 

Ωρες Κυκλοφορίας 
Δοομελογητη 
Ημερολόγιο Συρμού 
Κανονική Κατεύθυνση 

Κύρια Γραμμή 
Τ ροχιά 

Επί ή Πλησίον της Τροχιάς 


Ελιγμός Συρμού 
Σύρτης 

Κέντρο Ελένχου Λειτουργίας (ΚΕΛ) 
Υπηρεσίες Εκτάκτου Ανάγκης 
Υπεύθυνος Περιοχής 


Η χρονική περίοδος κατά την οποία η γραμμή τροφοδοτείται με ρεύμα έλξεως για τη 
λειτουργία των συρμών. 

Η διαδικασία που εξασφαλίζει την ακριβή και ασφαλή αναχώρηση ενός συρμού από 
αποβάθρα σταθμού, από γραμμή ελιγμών, ή από το Αμαξοστάσιο. 

Ημερολόγιο που φυλάσσεται στον συρμό και στο οποίο καταγράφεται οποιοδήποτε 
συμβάν ή ελάττωμα, που συμβαίνει στον συρμό, 

Η προκαθορισμένη Κατεύθυνση κυκλοφορίας του συρμού, όπως προδιαγράφεται 
από τους κανονισμούς. Η κατεύθυνση κατά την οποία διεξάγεται συνήθως η κυκλο¬ 
φορία των επιβατικών συρμών, 

Οποιοδήποτε τμήμα της σιδηροδρομικής γραμμής, το οποίο δεν βρίσκεται εντός του 
Αμαξοστασίου ή των γραμμών ελιγμών. 

Οι δύο σιδηροτροχιές κίνησης, η τρίτη γραμμή (ηλεκτροφόρος), τα στηρίγματα των 
γραμμών, οι στρωτήρες και οι συνδετήριες ράβδοι, καθώς και η περιοχή μεταξύ των 
δύο σιδηροτροχιών κίνησης. 

Περιοχή εύρους 2 μέτρων εκατέρωθεν κάθε σιδηροτροχιάς εκτός από: 

• Τιςαποβάθρες του σταθμού 

• Τις περιοχές που χωρίζονται από την Γραμμή με έναν μόνιμο δια- 
χωριστικό τοίχο ή κιγκλίδωμα 

Επί ή Πλησίον της Γραμμής περιλαμβάνονται: 

• Ο πεζόδρομος της σήραγγας 

• Ο χώρος πάνω από την περιοχή Επί ή Πλησίον της Γ ραμμής, εάν οι εκεί δραστη¬ 
ριότητες μπορούν να επηρεάσουν την ασφάλεια των επιβατών, του προσωπικού ή 
της υπηρεσίας του συρμού. 

Κίνηση συρμών ή οχημάτων χωρίς επιβάτες σε περιορισμένες αποστάσεις που συ¬ 
νήθως περιλαμβάνει και αλλαγή τροχιάς. 

Τμήμα τροχιάς που χρησιμοποιείται για εναπόθεση ή αναστροφή συρμών ή οχημά¬ 
των, στο οποίο μπορεί να γίνει πρόσβαση μόνο από το ένα άκρο ενώ στο άλλο υπάρ¬ 
χει συγκρουστήρας. 

Η κεντρική εγκατάσταση που βρίσκεται στο Σύνταγμα για την εποπτεία και τον έλεγ¬ 
χο όλων τα>ν λειτουργιών του δικτύου. 

Οι εξωτερικές υπηρεσίες της πυροσβεστικής, της αστυνομίας και των ιατροφαρμα¬ 
κευτικών παροχών (ΕΚΑΒ). 

Το άτομο που είναι υπεύθυνο για την παρακολούθηση της Λειτουργίας: 

• Για τους Σταθμούς - είναι ο Προϊστάμενος Λειτουργίας Σταθμών, αντιπροσωπευό¬ 
μενος, όπου είναι αναγκαίο, από τον Υπεύθυνο Σταθμού (βάρδια) 

“Στο ΚΕΛ (Κέντρο Ελέγχου Λειτουργίας) -- είναι ο Προϊστάμενος Ελέγχου Λειτουρ¬ 
γίας, αντιπροσωπευόμενος, όταν είναι αναγκαίο, από τον Ελεγκτή Δικτύου 

• Στο Αμαξοστάσιο - είναι ο Προϊστάμενος Συντήρησης Τροχαίου Υλικού 

• Στις Σήραγγες, συμπεριλαμβανομένων όλου του εξοπλισμού - είναι ο Προϊστά¬ 
μενος Συντήρησης Υποδομής 


1.3 Κατευθυντήριες Αρχές 

1. Οι κατευθυντήριες αρχές που πρέπει να διέπουν τα 
προσωπικέ που εργάζεται στο Σύστημα του Μετρά είναι: 

•η Ασφάλεια του μεταφερομένου επιβατικού κοινού και 
της περιουσίας της εταιρείας 

• η Προστασία Περιβάλλοντος 

•η Ποιότητα Εξυπηρέτησης των επιβατών 

• η Αποδοπκότητα 

2. Το προσωπικό πρέπει να διέπεται απο την αντίληψη, 
ότι τ ου έχει ανατεθεί η ασφαλής μεταφορά ανθρώπων καί 
ότι αμέλεια ή πλημμελής τήρηση των κανονισμών μπορεί 
να επηρεάσει την ασφάλεια των ανθρώπων και/ή τις λει¬ 
τουργίες του συστήματος. 

3. Το προσωπικό πρέπει να προσπαθεί να εκτελεί τα κα¬ 
θήκοντα του αποδοτικά και να παρέχει την καλύτερη δυ¬ 
νατή εξυπηρέτηση στους επιβάτες, επίσης να διαφυλάσ- 
σει την περιουσία και τα συμφέροντα της εταιρείας. 

4. Για τη λειτουργία της Αττικό Μετρά απαιτείται ομαδι¬ 
κή εργασία. Επομένως, το προσωπικό θα πρέπει να αντι¬ 
λαμβάνεται ότι είναι μέλος της ομάδας αυτής και να ταυ¬ 
τίζεται με την Εταιρεία σαν ένα σύνολο. 

1.4 Πρόσθετα Εντυπα 

Εκτός από τις Διαδικασίες και τις Οδηγίες του Βιβλίου 
Κανονισμών, ο ακόλουθος κατάλογος εντύπων αφορά 
επίσης οτη .λειτουργία του μέτρο: 

•Συμβόλαιο Εργασίας Υπαλλήλου 

«Εσωτερικός Κανονισμός Προσωπικού 

• Κανονισμός Ωρών Εργασίας 

• Αποφάσεις εγκύκλιοι ή άλλο τι σχετικό της Διεύθυν¬ 


σης της Αττικό Μετρό ή εξουσιοδοτημένου οργάνου αυ¬ 
τής. 

• Κατάλογοι Καθηκόντων και προγράμματα βάρδιας 

• Δρομολόγια 

« Δελτία Λειτουργιών 

•Εβδομαδιαίο Πρόγραμμα Συντήρησης 

• Επείγουσες Ανακοινώσεις 

•Ειδικές Ρυθμίσεις, π.χ. Οδηγίες για τους υπεργολά- 
βους, τις υπηρεσίες ασφαλείας και άλλες. 

1.5 Προσωπικό εν Υπηρεσία 

1. Το προσωπικό που βρίσκεται εν υπηρεσία ή βοηθάει 
στην αντιμετώπιση κάποιου συμβάντος, που λαμβάνει χώ¬ 
ρα στο Σιδηροδρομικό Δίκτυο, πρέπει να συμμορφώνεται 
με το Βιβλίο Κανονισμών και τις Πρόσθετες Εκδόσεις . 

2. Το προσωπικό που βρίσκεται εκτός υπηρεσίας και 
χρησιμοποιεί το σιδηρόδρομο, συμπεριλαμβανομένης 
και της μετακίνησης του από και προς την εργασία, πρέ¬ 
πει να προσφέρει τις υπηρεσίες του στην περίπτωση που 
παρουσιάζεται κάποιο συμβάν, με την προϋπόθεση ότι 
δεν θα καθυστερήσει ανυπαίτια την άφιξη του στην εργα¬ 
σία. 

1.5 Ορισμός του όρου «εν Υπηρεσία» 

Το προσωπικό θεωρείται ότι βρίσκεται εν υπηρεσία: 

• Εντός των κανονικών ωρών εργασίας, ώς αυτές καθο¬ 
ρίζονται στον Κανονισμό Ωρών Εργασίας. 

• Κατά τη διάρκεια υπερωριών ή άλλης πρόσθετης απα¬ 
σχόλησης με την έγκριση της υπηρεσίας. 

1.7 Ενημέρωση 

1. Το προσωπικό πρέπει να ενημερώνεται για όλες τις 

καθημερινές εκδόσεις εντύπων που κυκλοφορούν σχετι¬ 
κά με θέματα λειτουργίας και διανέμονται υπηρεσιακά. 

2. Προσωπικό που βρίσκεται εκτός υπηρεσίας οφείλει 
να ενημερωθεί αμέσως μόλις επιστρέφει στην εργασία 
για όλους τους κανονισμούς, τις διαδικασίες και τις οδη¬ 
γίες, καθώς και για τα Πρόσθετα Εντυπα, τα οποία κυκλο¬ 
φόρησαν κατά τη διάρκεια της απουσίας του. 

1.8 Διευκρινίσεις 

Το προσωπικό πρέπει να ζητά διευκρινίσεις από τους 
ανωτέρουςτου: 

1. Όταν είναι ασαφής ο τρόπος ερμηνείας κανονισμού, 
διαδικασίας ή οδηγίας. 

2. Όπου απαιτείται καθοδήγηση για θέματα που δεν κα¬ 
λύπτονται από υπάρχοντα κανονισμό, διαδικασία ή οδη¬ 
γία. 

1.9 Παραβίαση των Κανονισμών 

1. Το προσωπικό πρέπει να αναφέρει αμέσως στους 
ανωτέρους του οποιαδήποτε παραβίαση των κανονι¬ 
σμών, διαδικασιών και οδηγιών. 

2. Αμέλεια του προσωπικού να συμμορφωθεί με τους 
κανονισμούς, τις διαδικασίες ή τις οδηγίες θεωρείται πα¬ 
ράπτωμα, το οποίο μπορεί ανάλογα της σοβαρότητας 
του, να καταλήξει σε πειθαρχικές διαδικασίες σύμφωνα 
με τον Εσωτερικό Κανονισμό Προσωπικού. 

1.10 Συμμόρφούση σε Εντολές 

Όλο το προσωπικό πρέπει να συμμορφώνεται στις 
εντολές που δίνονται από: 

1. Τους ανωτέρους του. 

2. Τους Προϊσταμένους Υπηρεσιών και Τμήματων και 
τους Επιβλέποντες, 

3. Τους Επόπτες Λειτουργίας, τους Ελεγκτές Δικτύου 
και τους Ελεγκτές Ασφαλείας, για θέματα σχετικά με την 
εξυπηρέτηση των επιβατών ή την αντιμετώπιση οποιου- 
δήποτε συμβάντος. 

4. Το προσωπικό των Υπηρεσιών Εκτάκτου Ανάγκης, 
όταν εμπλέκεται σε ένα συμβάν, με την προϋπόθεση ότι 
αυτές οι εντολές δεν θέτουν σε κίνδυνο την ασφάλεια ή 
δεν έρχονται σε αντίθεση με συγκεκριμένες εντολές που 
εδόθησαν από ανωτέρους του στην Αττικό Μετρό. 

1.11 Προτεραιότητα Διαταγής 

Εάν το προσοτπικό λάβει ανπκρουόμενες εντολές από 
άτομα ανωτέρου βαθμού από αυτό, πρέπει να δίνει προ¬ 
τεραιότητα : 

• στην εντολή από κάθε άτομο που βρίσκεται σε ανώτε¬ 
ρη βαθμίδα στην άμεση γραμμή ιεραρχίας του 

•συνεπαγόμενης της ανωτέρω περιπτώσεως, προτε¬ 
ραιότητα έχει η εντολή από το άτομο με την υψηλότερη 
βαθμίδα. 

1.12 Αντιφατικές Εντολές από Ανωτέρους 

1. Εάν οι εντολές που εδόθησαν από ανώτερο έρχονται 
σε αντίθεση με τους κανονισμούς, τις διαδικασίες ή τις 
οδηγίες, τότε ο αποδέκτης της εντολής πρέπει να πληρο¬ 
φορήσει σχετικά τον εντέλλοντα. 

2. Οποιοδήποτε άτομο θελήσει να δώσει αντιφατική 
εντολή πρέπει να είναι πλήρως ενήμερο για όλες τις απαι¬ 
τήσεις ασφαλείας πρίν να εκδόσει την εντολή. 

3. Εάν ο Ανώτερος επιβεβαιώσει την αντιφατική εντολή, 
αυτή πρέπει να εκτελεστεί από το προσωπικό στο οποίο 
αναφέρεται. Εάν το προσωπικό θεωρεί ότι η εκτέλεσή της 
μπορεί να οδηγήσει σε σοβαρή και άμεση κατασταση κιν¬ 
δύνου, μπορεί να ζητήσει έγκριση από κάποιον ανώτερης 
ιεραρχικά βαθμίδας από τον εντέλλοντα. 

4. Οποιαδήποτε περίπτωση έκδοσης εντολής, αντιβαί¬ 
νει στο Βιβλίο Κανονισμών, πρέπει να αναφέρεται γρα- 
πτώς από το άτομο που έδωσε την εντολή και το άτομο 


που την έλαβε στον Προϊστάμενο του Τμήματος 

1.13 Συμπεριφορά προς τους Επιβάτες 

1. Οι επιβάτες είναι πελάτες της Αττικό Μετρό και όλο 
το προσωπικό πρέπει να τους συμπεριφέρεται με σεβα¬ 
σμό. 

2. Όλο το προσωπικό πρέπει να είναι ευγενικό καί φιλι¬ 
κό προς τους επιβάτες και να τους δίνει πληροφορίες με 
σαφή και λακωνικό τρόπο μέσα στο πλαίσιο των γνώσεων 
και των αρμοδιοτήτων του. Εάν είναι αναγκαίο, οι επιβά¬ 
τες θα πρέπει να παραπέπονται σε ανώτερο προσωπικό 
της Υπηρεσίας Εξυπηρέτησης Επιβατών. 

3. Το προσωπικό της Υπηρεσίας Εξυπηρέτησης Επιβα¬ 
τών πρέπει να φέρει ευκρινώς το διακριτικό σήμα της 
Εταιρείας με το όνομα του. 

4. Όλο το προσωπικό πρέπει να βοηθάει τους επιβάτες 
με ειδικές ανάγκες (ΑΜΕΑ) σύμφωνα με τις διαδικασίες 
της Διεύθυνσης Λειτουργίας. 

5. Το προσωπικό δεν πρέπει να χρησιμοποιεί προσβλη¬ 
τική γλώσσα ή να συμπεριφέρεται με απειλητικό η άσε¬ 
μνο τρόπο ή να επιτίθεται φυσικά ή λεκτικά. 

6. Οποιαδήποτε επικοινωνία με επιβάτες. οι οποίοι ανα¬ 
φέρουν κάποιο συμβάν ή ζητούν πληροφορίες κλπ.. πρέ¬ 
πει να λαμβάνεται υπ’όψη απο το προσιοπικό όσο το δυ¬ 
νατόν γρηγορότερα. Εάν το προσωπικό δεν δύναται να 
αντιμετοτπίσει κάποιο θέμα, πρέπει να το αναφέρει στους 
ανωτέρους του. Η επικοινωνία με τους επιβάτες πρέπει 
να γίνεται σύμφωνα με την ισχύουσα διαδικασία. 

1.14 Απαγορευτική Συμπεριφορά 

Το προσωπικό όταν βρίσκεται εν υπηρεσία δεν πρέπει: 

1. Να καπνίζει, να τρώει ή να πίνει εκτός από τους χώ¬ 
ρους όπου αυτό επιτρέπεται. 

2. Να χρησιμοποιεί οποιοδήποτε ηλεκτρικό εξοπλισμό 
(ραδιόφωνο, τηλεόραση, μαγνητόφωνο κλπ.), όταν οδη¬ 
γεί τον συρμό, εργάζεται σε σταθμούς ή στο ΚΕ/\. 

3. Να χρησιμοποιεί κινητό τηλέφωνο, όταν οδηγεί συρ¬ 
μό ή όταν είναι κοντά σε εξοπλισμό σηματοδότηοηο ή επι¬ 
κοινωνίας, ο οποίος μπορεί να επηρεαστεί από τη γρηση 
του κινητού. 

4. Να φορά γυαλιά ήλιου, εκτός εαν εργάζεται σε πε¬ 
ριοχή με έντονη ηλιοφάνεια. 

5. Να κοιμάται ή να δίνει την εντύπωση ότι νυστάζει. 

6. Να κάνει πολιτική, θρησκευτική ή οποιοδήποτε άλλη 
προπαγάνδα. 

1.15 Ιδιωτική Χρήση του Μετρό 

Το προσωπικό που χρησιμοποιεί το Μετρό όταν είναι 
εκτός υπηρεσίας θεωρείται σαν ένας κοινός επιβάτης, 
έκτος εαν έχει κληθεί για βοήθεια σε περίπτωση εκτάκτου 
ανάγκης. 

1.16 Ταυτότητα της Εταιρείας 

1. Όταν βρίσκεται εν υπηρεσία, το προσωπικό πρέπει 
να έχει συνεχώς μαζί του την ταυτότητα της Εταιρείας. 

2. Το προσωπικό πρέπει να επιδεικνύει την ταυτότητα 
της Εταιρείας, όταν του ζητηθεί. 

3. Η αναγνώριση του προσωπικού απο τις Υπηρεσίες 
Εκτάκτου Ανάγκης, θα γίνεται με την επίδειξη της ταυτό¬ 
τητας της Εταιρείας. 

4. Η ταυτότητα της Εταιρείας δεν πρέπει να μεταβιβά¬ 
ζεται σε άλλο πρόσωπο με εξαίρεση τηνπαράδοση σε κά¬ 
ποιον ανώτερο όταν αυτή ζητηθεί για ανανέωση ή για πει¬ 
θαρχικούς λόγους. 

5. Η ταυτότητα της Εταιρείας πρέπει να επιστραφεί 
στην ΑΜ πριντην αποχώρηση κάποιου από την εταιρεία. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. ΓΕΝΙΚΟΙ ΚΑΝΟΝΕΣ ΑΣΦΑΛΕΙΑΣ 

2.1 Καθήκοντα Προσωπικού 

1. Το προσωπικό είναι υπεύθυνο να φροντίζει με σύνεση 
για την υγεία και ασφάλεια του, καθώς και για την υγεία 
και ασφάλεια των ατόμων, μετά οποία συνεργάζεται. 

2. Το προσωπικό πρέπει να συνεργάζεται με την Εται¬ 
ρεία, ώστε αυτή να μπορεί να εκτελεί τα θεσπισμένα δια 
νόμου καθήκοντάτης. 

3. Το προσωπικό πρέπει να χρησιμοποιεί οποιοδήποτε 
εξοπλισμό, σύστημα εργασίας κλπ, τα οποία του παρέχο¬ 
νται ή απαιτούνται από τους ισχύοντες Κανονισμούς, Δια¬ 
δικασίες και Οδηγίες, σύμφωνα με την εκπαίδευση και τις 
εντολές που του έχουν δοθεί. 

4. Το προσωπικό οφείλει να ενημερώνει τους Προϊστα¬ 
μένους του για κάθε κατάσταση, που θεωρεί ότι είναι σο¬ 
βαρή και εγκυμονεί άμεσο κίνδυνο, καθώς επίσης και 
οποιαδήποτε άλλη αδυναμία αντιλαμβάνεται σχετικά με 
τις ρυθμίσεις υγιεινής και ασφάλειας. 

2.2 Προσβάσεις Πεζών και Πεζόδρομοι 

1. Το προσωπικό πρέπει να χρησιμοποιεί μόνο τις εγκε¬ 
κριμένες διαδρομές και πεζόδρομους. 

2. Το προσωπικό δεν πρέπει να διασχίζει τις γραμμές, 
εκτός εάν δεν υπάρχει άλλη επιλογή. 

2.3 Παρουσία τρίτων εντός του Θαλάμου Οδήγησης 

1. Μόνο εξουσιοδοτημένο προσωπικό επιτρέπεται να 
ταξιδεύει εντός του θαλάμου οδήγησης συρμού, και μό¬ 
νον όταν απαιτείται να συμβεί αυτό σαν μέρος της εργα¬ 
σίας του. 

2. Στο ακόλουθο Προσωπικό επιτρέπεται να επιβαίνει 
στην καμπίνα οδήγησης συρμού και να φέρει ταυτότητα 
που πρέπει να επιδεικνύει το Οδηγό Συρμού όταν είναι σε 
αυτόν άγνωστος: 

• Διευθυντής Λειτουργίας 

• Προϊστάμενος Υπηρεσίας Εξυπηρέτησης Επιβατών 

• Επόπτες Λειτουργίας 

• Επιβλέποντες "Οδηγών Συρμών 

3. Στο ακόλουθο προσωπικό επιτρέπεται να επιβαίνει 
στην καμπίνα οδήγησης συρμού έαν έχει τέτοια σχετική 
εντολή από το ΚΕΛ εκ μέρους των καθηκόντων του για να 
επιθεωρήσει, ελέγξει ή επέμβει στη γραμμή, στη σηματο¬ 
δότηση ή στον εξοπλισμό του συρμού : 

• Προσωπικό Συντήρησης Γραμμής 

• Προσωπικό Συντήρησης Σηματοδοτήσεων 

• Προσωπικό Συντήρησης Συρμών 

4. Σε κάθε περίπτωση δεν επιτρέπεται να βρίσκονται 
συγχρόνως εντός του θαλάμου οδήγησης συρμού πάνω 
απο 3 άτομα, συνυπολογιζομένου και του Οδηγού. 

5. Απαγορεύεται η παρουσία οιουδήποτε ατόμου στην 
μη επανδρωμένη καμπίνα οδήγησης συρμού. 

2.4 Ελαττωματικός Εξοπλισμός 

1. Το προσωπικό πρέπει να αναφέρει τις βλάβες ή τα 
προβλήματα που παρουσιάζονται κατά τη διάρκεια της 
εργασίας του, σύμφωνα με τους σχετικούς κανονισμούς. 

2. Το προσωπικό που εντοπίζει βλάβες ή προβλήματα 
σε εξοπλισμό ή εγκαταστάσεις της Αττικό Μετρό, εκτός 
της περιοχής εργασίας του, πρέπει να τις αναφέρει όσο 
το δυνατόν συντομότερα, είτε στον Οδηγό του Συρμού 
(εάν εμπλέκεται συρμός), είτε στον Ανώτερο του ή στον 
Υπεύθυνο της περιοχής, όποιος εκ των δύο είναι διαθέσι¬ 
μος. 

3. Οτιδήποτε μπορεί να επηρεάσει την ασφάλεια των 
επιβατών ή του προσωπικού, ή την κυκλοφορία των συρ¬ 
μών, πρέπει επίσης να αναφερθεί αμέσως τηλεφωνικώς 
στο Κέντρο Τεχνικών Αναφορών του ΚΕΛ. 

4. Εάν παρουσιαστεί κάποια βλάβη, η οποία εγκυμονεί 


σοβαρό και άμεσο κίνδυνο, το προσωπικό πρέπει να κάνει 
οτιδήποτε είναι εφικτό για να μειώσει τον κίνδυνο αυτό, 
έως ότου αποκατασταθεί ή απομονωθεί η βλάβη. Αυτό 
μπορεί να έχει σαν αποτέλεσμα και την παύση της λει¬ 
τουργίας του ελαττωματικού εξοπλισμού ή συστήματος. 

2.5 Επέμβαση σε Εγκαταστάσεις εν λειτουργία 
Απαγορεύεται η αλλαγή της κατάστασης λειτουργίας 
(δηλ. 'άνοιγμα’, “κλείσιμο’) ή η φυσική επέμβαση (δηλ. Συ¬ 
ντήρηση, τροποποιήση), σε εγκαταστάσεις που βρίσκο¬ 
νται εν λειτουργία, εκτός εάν υπάρχει έγκριση για να γίνει 
αυτό. 

3. ΓΕΝΙΚΕΣ ΑΠΑΙΤΗΣΕΙΣ ΓΙΑ ΤΗΝ ΑΝΑΛΗΨΗ ΥΠΗ¬ 
ΡΕΣΙΑΣ ΚΑΙ ΤΗΝ ΕΚΤΕΛΕΣΗ ΚΑΘΗΚΟΝΤΩΝ 

3.1 Γενικές Απαιτήσεις 

“Ολο το προσωπικό που εργάζεται στο Λειτουργικό Σι¬ 
δηροδρομικό Δίκτυο πρέπει να είναι: 

• σε καλή φυσική κατάσταση 

• Ικανό να εκτελέσει την εργασία του 

3.2 Όραση και Ακοή 

1. Το επίπεδο όρασης και ακοής για το προσωπικό, το 
οποίο αναλαμβάνει τις διάφορες εργασίες στο Σιδηρο¬ 
δρομικό Δίκτυο, ορίζεται από τον Ιατρό της Εταιρείας. 

2. Το προσωπικό πρέπει να διαθέτει τουλάχιστον το κα¬ 
τώτερο επίπεδο όρασης και ακοής, που απαιτείται από τις 
ισχύουσες διατάξεις ή όπως ήθελε καθοριστεί από την 
Εταιρεία για την εκτέλεση της εργασίας και για το περι¬ 
βάλλον εντός του οποίου εργάζεται. 

3. Σε περίπτωση που κάποιος απο το προσωπικό χρειά¬ 
ζεται γυαλιά, για να επιτευχθεί το ελάχιστο επίπεδο όρα¬ 
σης, πρέπει να τα φορά συνεχώς όταν βρίσκεται εν υπη¬ 
ρεσία. 

4. Το προσωπικό πρέπει να φροντίζει ώστε η όραση και 
η ακοή του να μην αποσπάται ή αλλοιώνεται από κάποιο 
εμπόδιο, εξαιρουμένωντων εγκεκριμένων ειδών του Εξο¬ 
πλισμού Προσωπικής Προστασίας (ΕΠΠ) που πρέπει να 
φορά σύμφωνα με τις σχετικές διαδικασίες. 

3.3 Χρήση φαρμάκων και Αλκοολούχων Ποτών 

1. Το προσωπικό δεν πρέπει να παρουσιάζεται για ερ¬ 
γασία ή να αναλαμβάνει υπηρεσία, εάν λόγω της λήψης 
αλκοολούχων ποτών ή φαρμάκων δεν είναι ικανό να ερ- 
γασθεί. 

2. Κατά τη διάρκεια κανονικής ή εφεδρικής υπηρεσίας ή 
στα διαλείματατης υπηρεσίας, το προσωπικό απαγορεύ¬ 
εται να πίνει αλκοολούχα ποτά ή να παίρνει οποιοδήποτε 
φάρμακο, το οποίο είναι πιθανόν να αλλοιώσει την από¬ 
δοση του στην εκτέλεση των καθηκόντων του. 

3. Προσωπικό υπό την επήρεια αλκοόλ ή φαρμάκων δεν 
επιτρέπεται να αναλάβει υπηρεσία, θα απομακρύνεται 
από τους συρμούς ή το χώρο εργασίας και θα υπόκειται 
στη αντίστοιχη πειθαρχική διαδικασία. 

4. Περιοδικά ή εαν υπάρχει υποψία μέθης ή χρήσης ναρ¬ 
κωτικών, μπορεί να ζητηθεί απο το προσωπικό να υπο¬ 
βληθεί σε σχετική εξέταση. 

5. Άρνηση σε υποβολή εξέτασης θεωρείται πειθαρχικό 
παράπτωμα. 

3.4 Ιατρικές Συνταγές 

“Οποιος από το προσωπικό υπόκειται σε φαρμακευτική 
αγωγή, που μπορεί να επηρεάσει τη σωστή εκτέλεση των 
καθηκόντων του, πρέπει: 

1. Να ενημερώσει τον ιατρό του ότι εργάζεται στο Σιδη¬ 
ροδρομικό Δίκτυο και να ζητήσει τη συμβουλή του, για τυ¬ 
χόν επιμέρους παρενέργειες του φαρμάκου. 

2. Να ενημερώσει τους ανωτέρους του για τη φαρμα¬ 
κευτική αγωγή που ακολουθεί, πριν ξεκινήσει την επόμε¬ 
νη βάρδια του. 

Ο ανώτερος πρέπει να φροντίσει ώστε να ενημερωθεί ο 
Ιατρός της Εταιρείας και έπειτα να ενεργήσει σύμφωνα με 
τις συμβουλές του. 

3.5 Ασθένεια 

1. Το προσωπικό δεν πρέπει να παρουσιάζεται για ερ¬ 
γασία όταν έχει κάποια ασθένεια ή παρουσιάζει κάποια 
αδυναμία, που πιθανόν να μειώσει την ικανότητά του να 
εκτελέσει τα καθήκοντα του. 

2. Προσωπικό που υποφέρει από ασθένεια, η οποία 
εμποδίζει την εκτέλεση των καθηκόντων του, θα αποκλεί¬ 
εται από αυτά. 

3. Προσωπικό που δεν αισθάνεται ικανό να συνεχίζει να 
εργάζεται, ενώ βρίσκεται εν υπηρεσία, πρέπει να ενημε¬ 
ρώσει τους ανωτέρουςτου αμέσως. 

3.6 Επιστροφή μετά από ασθένεια 

Όταν αναρρώσει πλήρως από την ασθένεια, το προσω¬ 
πικό πρέπει αμέσως να αναφέρει στους ανωτέρους του, 
ότι είναι ικανό να εργαστεί. 

3.7 Προσέλευση 

Το προσωπικό πρέπει να είναι ενήμερο για το χρόνο και 
τον τόπο που πρέπει να βρίσκεται για να αναλάβει υπη¬ 
ρεσία. 

3.8 Αναφορά παρουσίας 

1. Το προσωπικό πρέπει να έχει μαζί του την Αστυνομι¬ 
κή του Ταυτότητα και την Ταυτότητα της Εταιρείας, κα¬ 
θώς και τον εξοπλισμό που απαιτείται από την εργασία 
του. 

2. Το προσωπικό πρέπει να υπογράφει ή τυπώνει κατά 
την είσοδο του, σύμφωνα με το σύστημα που χρησιμο¬ 
ποιείται από την Εταιρεία. 

3.9 Παρεκκλίσεις από την Προγραμματισμένη Υπηρε¬ 
σία 

1. Μη εγκεκριμένες παρεκκλίσεις από την προγραμμα¬ 
τισμένη υπηρεσία απαγορεύονται. 

2. Αλλαγή υπηρεσίας ή βάρδιας, χωρίς τη συγκατάθε¬ 
ση ανωτέρου, απαγορεύεται. 

3.10 Διαθεσιμότητα κατά τη διάρκεια Εφεδρικής Υπη¬ 
ρεσίας 

Το προσωπικό που βρίσκεται σε εφεδρική υπηρεσία, 
πρέπει πάντα να είναι διαθέσιμο για εργασία, όταν καλεί¬ 
ται από ανώτερο του. 

3.11 Επείγουσα Αδεια Απουσίας 

Εαν το προσωπικό πρέπει να απουσιάσει πριν την ανά¬ 
ληψη υπηρεσίας ή κατά τη διάρκεια υπηρεσίας, λόγω 
εκτάκτου ανάγκης, τότε πρέπει να ζητήσει έγκριση απο 
ανώτερο του. 

3.12 Απουσία από την Υπηρεσία 

1. Προσωπικό που απουσιάζει από την υπηρεσία χωρίς 
την προηγούμενη συγκατάθεση ανωτέρου του, πρέπει να 
ειδοποιεί, εάν είναι δυνατόν, πρίν την προβλεπόμενη ώρα 
έναρξης της υπηρεσίας του, και πάντως όχι αργότερα της 
μιάς ώρας από την προβλεπόμενη ώρα έναρξης της υπη¬ 
ρεσίας του. 

2.0 λόγος απουσίας πρέπει να δηλώνεται γραπτώς και 
να παραλαμβάνεται από τον ανώτερο εντός τριών ημε¬ 
ρών. 

3. Μετά από περίοδο απουσίας εξ αιτίας τραυματισμού 
ή ασθένειας, το προσωπικό δεν πρέπει να ξαναρχίζει ερ¬ 
γασία, έως ότου πάρει την έγκριση του ανωτέρου του. 

4. Όλο το προσωπικό πρέπει να εφαρμόζει τη σχετική 
διαδικασία. 

3.13 Λήξη Υπηρεσίας ή Αφιξη Αντικαταστάτη 

Στη λήξη υπηρεσίας, το προσωπικό δεν πρέπει να αφή¬ 
σει την θέση του, εκτός εάν: 

1. Έχει προσωπικώς μεταβιβάσει οτιδήποτε σχετίζεται 
με την υπηρεσία του στον αντικαταστάτη του. 


2.0 αντικαταστάτης έχει πληροφορηθεί για όλα τα ασυ¬ 
νήθη συμβάντα, εντολές ή ανωμαλίες στη λειτουργία εξο¬ 
πλισμού, σταθμών ή των εντός του συρμού στοιχείων. 

3.14 Μη προσέλευση αντικαταστάτη 

Εάν δεν παρουσιαστεί αντικαταστάτης κατά την προ¬ 
γραμματισμένη λήξη της υπηρεσίας, το προσωπικό πρέ¬ 
πει: 

Ι.Να πληροφορήσει αμέσως τον ανώτερο του. 

2. Να συνεχίσει την υπηρεσία του μέχρι τη άφιξη του 
αντικαταστάτη. 

3.15 Εύρεση απωλεσθέντων αντικειμένων από μέλη του 
προσωπικού 

1. Όλο το προσωπικό πρέπει να παραδίδει τα απολε- 
σθέντα αντικείμενα που ευρέθησαν από αυτό στο Σιδη¬ 
ροδρομικό Δίκτυο, ή που του εδόθησαν σύμφωνα με τη 
σχετική διαδικασία. 

2. Στα απολεσθέντα αντικείμενα δεν περιλαμβάνονται 
εφημερίδες, περιοδικά ή αλλοιωμένες τροφές. 

3.16 Εύρεση απολεσθέντων αντικειμένων από Επιβάτες 

Εάν το προσωπικό αντιληφθεί ή πληροφορηθεί ότι κά¬ 
ποιος επιβάτης πήρε αντικείμενο που είχε ξεχαστεί από 
κάποιον άλλον, πρέπει να ζητήσει να του παραδοθεί το 
αντικείμενο αυτό. Εάν ο επιβάτης αρνηθεί να το κάνει, 
πρέπει να ζητήσει τα στοιχεία του και εάν κρίνει αναγκαίο, 
να καλέσει κάποιο ανώτερο του ή την αστυνομία. 

4. ΓΕΝΙΚΑ ΚΑΘΗΚΟΝΤΑ ΤΟΥ ΟΔΗΓΟΥ ΣΥΡΜΟΥ 

4.1 Εμφάνιση Οδηγού Συρμού 

1. Ο Οδηγός Συρμού υποχρεούται κατά τις ώρες εργα¬ 
σίας να φοράει την χορηγούμενη απο την Εταιρεία στολή, 
καθώς επίσης να φέρει και οποιαδήποτε άλλη εξάρτηση ή 
εργαλεία του έχουν δοθεί. 

2. Απαγορεύεται η χρήση της στολής και των εξαρτή¬ 
σεων ή εργαλείων εκτός των ωρών εργασίας και του χρό¬ 
νου μετάβασης από και προς τον τόπο ανάληψης υπηρε¬ 
σίας. 

3. Ο Οδηγός Συρμού υποχρεούται να φροντίζει για τη 
διατήρηση σε καλή κατάσταση της στολής του καθώς και 
των εξαρτήσεων ή εργαλείων και να προβαίνει τακτικά 
στον καθαρισμό τους. 

4.2 Γενικά Καθήκοντα Οδηγού Συρμού 

Ο Οδηγός Συρμού πρέπει: 

1. Οταν αναλαμβάνει υπηρεσία,να δίνει το παρόν στον 
Επιβλέποντα των Οδηγών Συρμών. 

2. Να προετοιμάζει το συρμό, πρίν την είσοδο του στην 
κυκλοφορία, σύμφωνα με τη σχετική διαδικασία. 

3. Να ξεκινά το συρμό απο το αμαξοστάσιο ή τους σύρ¬ 
τες και να επιστρέφει εκεί, σύμφωνα με την σχετική διαδι¬ 
κασία. 

4. Να οδηγεί το συρμό επιδέξια και σύμφωνα με τους 
κανονισμούς ασφαλείας, τηρώντας πάντα το όριο ταχύ¬ 
τητας, το οποίο του υποδεικνύει ο εξοπλισμός σηματοδό¬ 
τησης του θαλάμου οδήγησης, όταν κινείται στις κύριες 
γραμμές, και μη υπερβαίνοντας το όριο των 20 χλμ./ώρα 
εντός του αμαξοστασίου. 

5. Να μειώνει την ταχύτητα του συρμού στα 5 χλμ/ώρα 
όταν πλησιάζει τερματικό συγκρουστήρα ή σταθμευμένο 
τραίνο. 

6. Να σταματά το συρμό αμέσως μόλις δει μπροστά του 
κόκκινη ένδειξη σηματοδότη, ή οπουδήποτε άλλο σήμα 
εκτάκτου ανάγκης για πλ.ήρη στάση. 

7. Να οδηγεί το συρμό και να χειρίζεται τον εξοπλισμό 
του σωστά. 


24506 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8. Να οδηγεί το συρμό του εξασφαλίζοντας σε κάθε πε¬ 
ρίπτωση την τήρηση του πίνακα δρομολογίων. 

9. Να κινεί το συρμό με κεκτημένη ταχύτητα και κλειστό 
ρυθμιστή, όταν απαιτείται να γίνει αυτό, για εξοικονόμη¬ 
ση ενέργειας. 

10. Να συμμορφώνεται με τις εντολές, τις οποίες λαμ¬ 
βάνει για την λειτουργία του συστήματος, απο: 

• τον Ρυθμιστή Κυκλοφορίας 

•τον Επόπτη Λειτουργίας 

• τους Επιβλέποντες Λειτουργίας. 

•τον Ελεγκτή Κυκλοφορίας Αμαξοστασίου. 

11. Να ακολουθεί τις εντολές αναχώρησης από τους 
σταθμούς σύμφωνα με τη σχετική διαδικασία. 

12. Να μην εγκαταλείπει το συ ρμό κατά τη λήξη της βάρ¬ 
διας του (εκτός εάν έχει αποσύρει το συρμό) έως ότου 
αναλάβει ο αντικαταστάτης του. 

13. Να ενημερώνει τον αντικαταστάτη για την κατάστα¬ 
ση του συρμού. 

14. Όταν αντικαθιστά άλλον Οδηγό Συρμού, να ενεργεί 
σύμφωνα με τη σχετική διαδικασία. 

15. Να ενημερώνει κάθε ανώτερο του, ο οποίος εισέρ¬ 
χεται εντός του θαλάμου οδήγησης, σχετικά με την κατά¬ 
σταση του συρμού και τυχόν ανωμαλίες στην κυκλοφο¬ 
ρία. 

16. Να ενημερώνει τον Επιβλέποντα Λειτουργίας μέσω 
του Ρυθμιστή Κυκλοφορίας ή άλλου υπαλλήλου της Υπη¬ 
ρεσίας σε περίπτωση που αισθανθεί άρρωστος. 

17. Να κλείνει και να ασφαλίζει το συρμό, εάν ο θάλαμος 
οδήγησης αφεθεί χωρίς παρακολούθηση σε περίπτωση 
εκτάκτου ανάγκης, σύμφωνα με τη σχετική διαδικασία. 

18. Να ακολουθεί τις σχετικές διαδικασίες, όταν αν 1 , ιμε- 
τωπίζει κάποιο συμβάν ή βλάβη. 

19. Να ζητά την καθοδήγηση του Ρυθμιστή Κυκλοφο¬ 
ρίας για περιπτώσεις που δεν καλύπτονται απο συγκεκρι¬ 
μένη διαδικασία. 

20. Να διατηρεί συνεχή επικοινωνία, μέσω του συστή¬ 
ματος ασύρματης επικοινωνίας του θαλάμου οδήγησης, 
με τον Ρυθμιστή Κυκλοφορίας και να τον ενημερώνει αμέ¬ 
σως σε περίπτωση που: 

• οποιοδήποτε πρόβλημα, συμβάν ή βλάβη διακόψει 
την πορεία του συρμού 

• παρουσιαστεί βλάβη στη σηματοδότηση 

•γίνει κάποιο ατύχημα σε ανθρώπους 

•γίνει εκκένωση συρμού 

•γίνει κάποιο ατύχημα με το συρμό 

• αντιληφθεί οποιδήποτε πρόβλημα που μπορεί να επη¬ 
ρεάσει την ομαλή λειτουργία του δικτύου 

21. Να κάνει κλήση εκτάκτου ανάγκης στον Ρυθμιστή 
Κυκλοφορίας, εάντα κανονικά κανάλια επικοινωνίας είναι 
κατειλημμένα. 

22. Να καταχωρεί με λεπτομέρεια κάθε βλάβη που πα¬ 
ρουσιάζεται στο συρμό, στο ημερολόγιο συμβάντων 
συρμού. 

23. Να επιστρέφει το Ημερολόγιο Συρμού στον Επιβλέ- 
ποντα Προσωπικού Συρμών, όταν ο συρμός αποσυρθεί. 

4.3 Προσέγγιση Σταθμευμένων Συρμών 

1. Οι Οδηγοί Συρμού πρέπει να εξουσιοδοτούνται απο 
τον Επιβλέποντα Οδηγών Συρμών της σχετικής γραμμής, 
πριν προσεγγίσουν σε συρμό, ο οποίος βρίσκεται σταθ- 
μευμένος σε σύρτη ή στο Αμαξοστάσιο. 

2. Οταν ο συρμός είναι σταθμευμένος σε σύρτη μακριά 
απο τον χώρο που βρίσκεται ο Επιβλέποντας Οδηγών 
Συρμών, οι Οδηγοί Συρμών πρέπει επίσης να παρουσιά¬ 
ζονται στον Υπεύθυνο Σταθμού που βρίσκε ται ο σύρτης. 


5. ΚΥΚΛΟΦΟΡΙΑ ΣΥΡΜΩΝ ΚΑΙ ΑΝΤΙΜΕΤΩΠΙΣΗ ΕΚΤΑ¬ 
ΚΤΩΝ ΣΥΜΒΑΝΤΩΝ 

5.1 Αναστροφή Πορείας Συρμού 

Εαν Οδηγός Συρμού προσπεράσει το σημείο στάσης σε 
αποβάθρα ή παραβιάσει σήμα ή αλλαγή, δεν πρέπει σε 
καμιά περίπτωση να ακολουθήσει ανάστροφη πορεία, πα¬ 
ρά μόνο εάν έχει πάρει έγκριση απο τον Ρυθμιστή Κυκλο¬ 
φορίας και ενεργήσει σύμφωνα με τη σχετική διαδικασία. 

5.2 Θέση Οδήγησης Συρμού 

Ο Επιβατικός Συρμός πρέπει να οδηγείται και να τροχο- 
πεδείται από το θάλαμο οδήγησης, ο οποίος βρίσκεται 
κατά την κατεύθυνση κίνησης, εκτός εάν συμβαίνει κά¬ 
ποια από τις ακόλουθες περιπτώσεις: 

1. όταν έχει ειδική εξουσιοδότηση για να καλύψει κά¬ 
ποια εξαιρετική περίπτωση. 

2. όταν έχει δοθεί εξουσιοδότηση από τον Ρυθμιστή Κυ¬ 
κλοφορίας, στην περίπτωση που η οδήγηση συρμού γί¬ 
νεται από τον πίσω θάλαμο οδήγησης, σε ανάστροφη πο¬ 
ρεία για μέγιστη απόσταση ίση με το μήκος ενός επιβατι¬ 
κού οχήματος, σύμφωνα με τη σχετική διαδικασία 

3. όταν έχει δοθεί εξουσιοδότηση απο Επόπτη Λει¬ 
τουργίας σε περίπτωση έκτακτης ανάγκης 

4. όταν ένας συρμός με βλάβη πρέπει να υποβοηθηθεί, 
σύμφωνα με τη σχετική διαδικασία. 

5.3 Οδήγηση με σύστημα Αυτόματης Προστασίας Συρ¬ 
μού 

Ο Οδηγός Συρμού πρέπει πάντα να οδηγεί το συρμό με 
την πλήρη προστασία του συστήματος ΑΠΣ εκτός από τις 
ακόλουθες περιπτώσεις: 

1. εντός του αμαξοστασίου σε γραμμές, οι οποίες δεν 
προστατεύονται απο το σύστημα ΑΠΣ 

2. όταν έχει εξουσιοδοτηθεί σχετικώς λόγω βλάβης στη 
σηματοδότηση 

3. όταν έχει εξουσιοδοτηθεί λόγω ανάγκης να γίνει μία 
μη σηματοδοτημένη μετακίνηση σε περίπτωση εκτάκτου 
ανάγκης 

5.4 Κατάσταση Επαναφοράς στο σύστημα ΑΠΣ 

ί. Η οδήγηση συρμού με Κατάσταση Επαναφοράς στο 
σύστημα ΑΠΣ πρέπει να γίνεται μόνο στις ακόλουθες πε- 
ριπτώσεις: 

•εφόσον έχει δοθεί εντολή από τον Ρυθμιστή Κυκλο¬ 
φορίας λόγω βλάβης του εξοπλισμού ΑΠΣ της γραμμής ή 
των κυκλωμάτων της τροχιάς 
• εντός του Αμαξοστασίου Σεπολίων, σε οποιαδήποτε 
κατεύθυνση μεταξύ του Υπόστεγου Στάθμευσης και των 
τροχιών 42, 43 ή 44 

•όταν ο συρμός κινείται πάλι μετά από πέδηση εκτά¬ 
κτου ανάγκης 

2. Κατά την οδήγηση συρμού σε Κατάσταση Επαναφο¬ 
ράς στο σύστημα ΑΠΣ, ο Οδηγός Συρμού πρέπει: 

•να ακολουθεί τη σχετική διαδικασία 
•να παρατηρεί συνεχώς την γραμμή μπροστά του 
•να μην υπερβαίνει την ταχύτητα των 20 χλμ./ώρα 
•να είναι προετοιμασμένος να σταματήσει μόλις δει 
συρμό ή άλλο εμπόδιο επί της γραμμής. 

5.5 Κατάσταση Χειροκίνητης Οδήγησης 

Ο Οδηγός Συρμού δεν πρέπει να αλλάζει την κατάστα¬ 
ση οδήγησης από ΑΠΣ σε χειροκίνητη οδήγηση, εκτός 
εάν: 

1. ο συρμός είναι ακινητοποιημένος 
2 η πέδη είναι πλήρως εφηρμοσμένη 

3. όταν κινείται επι των κυρίων γραμμών και συρτών, ο 
Ρυθμιστής Κυκλοφορίας έχει εξουσιοδοτήσει την αλλαγή 
αυτή. 

Όταν γίνεται χειροκίνητη οδήγηση, η ταχύτητα του 

συρμού δεν πρέπει να υπερβαίνει τα 20 χλμ./ώρα και ο 
συρμός πρέπει να δύναται να σταματήσει μόλις εντοπι¬ 
στεί οποιοδήποτε εμπόδιο επί της γραμμής. 

5.6 Παρακώλυση της Κυκλοφορίας στην Παρακείμενη 
Γραμμή 

1. Εάν συρμός σταματήσει κατά την πορεία του, ο Οδη¬ 
γός του Συρμού πρέπει αμέσως να εξακριβώσει την αιτία 
και, ιδιαίτερα, κατά πόσον η παρακείμενη γραμμή παρε¬ 
μποδίζεται από τον σταματημένο συρμό ή τον εξοπλισμό 
του και να ειδοποιήσει αμέσως το ΚΕΑ. 

2. Εάν η παρακείμενη γραμμή εμποδίζεται μερικώς ή 
πλήρως, ο Οδηγός του Συρμού πρέπει να επέμβει αμέ¬ 
σως, σύμφωνα με τη σχετική διαδικασία, για να σταματή¬ 
σει οποιοδήποτε συρμό κινείται σ'αυτή την τροχιά, να 
προσεγγίσει χρησιμοποιώντας, εάν είναι αναγκαίο, την 
πλησιέστερη συσκευή Διακοπής Ρεύματος Έλξης. 

3. Εάν κάποιος άλλος συρμός έχει ήδη πλησιάσει την 
περιοχή, ο Οδηγός του Συρμού πρέπει να ηχήσει την κόρ¬ 
να του συρμού και να κάνει σήμα εκτάκτου ανάγκης για 
πλήρη στάση με τα χέρια του, στον συρμό που πλησιάζει. 

4. Το ΚΕΑ πρέπει να πληροφορηθεί αμέσως για όλες τις 
ενέργειες που έγιναν. 

5.7 Προσωπικό εντός της Σήραγγας 

1. Οι Οδηγοί Συρμών πρέπει να μειώνουν την ταχύτητα 
των συρμώντους και να μην υπερβαίνουν τα 40 χλμ./ώρα, 
σε περίπτωση που πληροφορηθούν οτι υπάρχει εργαζό¬ 
μενο προσωπικό στο Πεζόδρομο της Σήραγγας και να εί¬ 
ναι προετοιμασμένοι να σταματήσουν, εάν χρειαστεί. 

2. Οι Οδηγοί Συρμών πρέπει να ηχήσουν παρατεταμένα 
την κόρνα του συρμού, όταν ανπληφθούν άτομο Επί ή 
Πλησίον της Γραμμής. 

3. Οι Οδηγοί Συρμών πρέπει να περιμένουν κάποιο σή¬ 
μα ή άλλη ένδειξη αναγνώρισης από οποιοδήποτε άτομο 
βρίσκεται Επί ή Πλησίοντης Γ ραμμής. Εάν αυτό δεν είναι 
ευκρινώς ορατό, πρέπει να σταματήσουν το συρμό και να 
εξακριβώσουν το λόγο που δεν δόθηκε η αναγνώριση. Ο 
συρμός δεν πρέπει να ξεκινήσει, έως ότου ο Οδηγός Συρ¬ 
μού βεβαιωθεί ότι είναι ασφαλές να συνεχίσει. 

5.8 Διακοπή Ρεύματος Έλξης 

1. Εάν Οδηγός Συρμού αντιληφθεί, κατά την αναχώρη¬ 
ση του από σταθμό, ότι έχει διακοπεί το ρεύμα έλξης, πρέ¬ 
πει να σταματήσει το συρμό, εάν αυτό μπορεί να γίνει, με 
όλα τα οχήματα του συρμού εντός ή πλησίον της αποβά¬ 
θρας. 

2. Εάν αυτό δεν είναι δυνατόν, ο Οδηγός του Συρμού 
πρέπει να συνεχίσει με την κεκτημένη ταχύτητα μέχρι τον 
επόμενό σταθμό, παρατηρώντας σχολαστικά την γραμμή 
μπροστά του για οποιοδήποτε δια χειρός σήμα κινδύνου, 
εμπόδιο ή οποιαδήποτε άλλη ασυνήθιστη κατάσι'αση. 

3. Εάν συρμός σταματήσει εντός της σήραγγας εξαι- 
τίας διακοπής του ρεύματος έλξης για μη προφανή λόγο, 
ο Οδηγός του Συρμού πρέπει να ασφαλίσει το συρμό και 
να επικοινωνήσει με το ΚΕΑ. 

4. Εάν η διακοπή του ρεύματος έλξης εξακολουθεί και 
δεν μπορεί να επιτευχθεί η επικοινωνία με το ΚΕΑ για διάρ¬ 
κεια μεγαλύτερη των 20 λεπτών, ο συρμός πρέπει να εκ¬ 
κενωθεί και οι επιβάτες να οδηγηθούν στον πλησιέοτερο 
σταθμό, σύμφωνα με τις σχετικές διαδικασίες. 

5.9 Πυρκαγιά 

1. Σε περίπτωση εμφάνισης πυρκαγιάς ή καπνού σε 
συρμό, ο Οδηγός του Συρμού πρέπει, να επιχειρήσει να 
οδηγήσει το συρμό στον επόμενο σταθμό, εκτός εάν εί¬ 
ναι δυνατόν να τον σταθμεύσει με τα επιβατικά οχήματα 
εντός ή πλησίον της αποβάθρας απο την οποία έχει ανα¬ 
χωρήσει. 


2. Σε περίπτωση εμφάνισης εντόνων ηλεκτρικών τόξων, 
ο Οδηγός του Συρμού πρέπει να βάλει τον μοχλό οδήγη¬ 
σης στην θέση "νεκρό" και να προσπαθήσει να κυλήσει ο 
συρμός μέχρι τον επόμενο σταθμό προτού διακόψει το 
ρεύμα έλξης. 

5.10 Εκκένωση Συρμού 

1. Οι Επιβάτες δεν πρέπει να αποβιβάζονται επί του πε¬ 
ζοδρόμου της σήραγγας, εκτός εάν: 

•έχει δοθεί εξουσιοδότηση απο το ΚΕΑ 

• δεν έχει καταστεί δυνατή η επικοινωνία με το ΚΕΑ για 
χρονική διάρκεια μεγαλύτερη των 20 λεπτών 

•υπάρχει εξαιρετική περίπτωση εκτάκτου ανάγκης. 

2. Σε όλες τις περιπτώσεις, πρέπει κατ’ αρχάς να διακό¬ 
πτεται το ρεύμα έλξης. 

3. Εαν ο ακινητοποιημένος συρμός βρίσκεται μπροστά 
απο φρέαρ εξαερισμού, οι επιβάτες πρέπει να οδηγη¬ 
θούν προς στον σταθμό που βρίσκεται μετά το φρέαρ. 
Εαν ο συρμός βρίσκεται πίσω απο το φρέαρ εξαερισμού, 
οι επιβάτες πρέπει να οδηγηθούν στο σταθμό πίσω απο το 
φρέαρ. 

4. Όταν πρόκειται να αποβιβαστούν οι επιβάτες επί πε¬ 
ζοδρόμου της σήραγγας, ο Οδηγός του Συρμού πρέπει: 

• να εξασφαλίζει ότι ο συρμός δεν μπορεί να μετακινη¬ 
θεί 

• να βραχυκυκλώσει το ρεύμα έλξης, χρησιμοποιώντας 
τον επί του συρμού βραχυκυκλωτήρα, και να γειώσει την 
ηλεκτροφόρο γραμμή μπροστά απο το ιθυντήριο όχημα 

•να εκκενώσει το συρμό σύμφωνα με τη σχετική διαδι¬ 
κασία. 

5. Εάν οι επιβάτες αρχίσουν να αποβιβάζονται μόνοι 
τους, χωρίς ειδοποίηση, όταν ο συρμός είναι σταματημέ- 
νος μεταξύ δύο σταθμών, ο Οδηγός του Συρμού πρέπει: 

• Εάν η κατάσταση απαιτεί εκκένωση του συρμού: 

• να διακόψει αμέσως το ρεύμα έλξης 

• να το ανακοινώσει στο ΚΕΑ 

•να προχωρήσει σε εκκένωση του συρμού σύμφωνα με 
τη σχετική διαδικασία. 

• Εάν η κατάσταση δεν απαιτεί εκκένωση του συρμού: 

• να διακόψει αμέσως το ρεύμα έλξης 

•νατό ανακοινώσει στο ΚΕΑ 

• να επιχειρήσει να επαναφέρει τους επιβάτες επί του 
συρμού 

•εάν αυτό δεν είναι δυνατόν, να επιτρέψει την αποβί¬ 
βαση όλων των επιβατών σύμφωνα με τη σχετική διαδικα¬ 
σία. 

5.11 Διακοπή σύνθεσης συρμού 

Σε περίπτωση διακοπής σύνθεσης συρμού, εφαρμόζε¬ 
ται αυτόματα η πέδηση εκτάκτου ανάγκης. Ο Οδηγός του 
Συρμού πρέπει να ενεργήσει σύμφωνα με την σχετική δια¬ 
δικασία. 

5.12 Φώτα Κεφαλής και Ουράς Συρμών 

1. Ολοι οί συρμοί που κινούνται στις κύριες γραμμές ή 
στο αμαξοστάσιο πρέπει να φέρουν δύο ασπρα φώτα πο¬ 
ρείας στην κεφαλή του συρμού και δύο κόκκινα φώτα 
στην ουρά του συρμού. 

2. Βλάβη σε ένα ή περισσότερα απο τα φώτα κεφαλής ή 
ουράς του συρμού πρέπει να αντιμετωπίζεται σύμφωνα 
με την σχετική διαδικασία. 

3. Συρμός που δεν διαθέτει φώτα ουράς δεν επιτρέπε¬ 
ται να δοθεί στην κυκλοφορία και πρέπει να αποσυρθεί 
από την κυκλοφορία το ταχύτερο δυνατόν. 

6. ΕΚΠΑΙΔΕΥΣΗ ΟΔΗΓΩΝ ΣΥΡΜΩΝ 

Η εκπαίδευση των οδηγών συρμών διαρκεί 60 ημέρες 
και αποτελείται από τη θεωρητική κατάρτιση (Γενικά στοι¬ 
χεία του δικτύου, Κανονισμοί, Διαδικασίες κλπ) από την 

Τεχνική Κατάρτιση (Εξοπλισμός Συρμού, Λειτουργία των 
διαφόρων Συστημάτων), από την εκπαίδευση στον Προ- 
σομοιωτή Οδήγησης και την πρακτική εξάσκηση - οδήγη¬ 
ση. 

Η θεωρητική κατάρτιση πραγματοποιείται σε αίθουσες 
διδασκαλίας και οι μέθοδοι που χρησιμοποιούνται είναι: 
διαλέξεις από τους εκπαιδευτές, παρουσίαση - επεξερ¬ 
γασία σεναρίων σε ομάδες, επισκέψεις σε διάφορα ση¬ 
μεία του δικτύου και όπου απαιτείται γίνεται χρήση και 
του Προσομοιωτή. 

Η τεχνική κατάρτιση πραγματοποιείται είτε στις αίθου¬ 
σες διδασκαλίας, είτε στον Προσομοιωτή, είτε στο Αμα¬ 
ξοστάσιο με επί τόπου επίδειξη των τεχνικών χαρακτηρι¬ 
στικών του συρμού. 

Η εκπαίδευση στον Προσομοιωτή Οδήγησης αποτελεί 
το εισαγωγικό στάδιο που προετοιμάζει τον εκπαιδευό¬ 
μενο οδηγό για την πρακτική εξάσκηση στο τραίνο αλλά 
και για την μελλοντική του εργασία. Οπως δε προανα- 
φέρθηκε, είναι ένα βασικό εργαλείο για τη θεωρητική και 
πρακτική κατάρτιση, παρέχωντας τη δυνατότητα για εξοι¬ 
κείωση με τον εξοπλισμό της καμπίνας οδήγησης, την 
οδήγηση και πέδηση του συρμού, την αντιμετώπιση περι¬ 
στατικών κατά την πορεία και την αντιμετώπιση βλαβών 
που καθορίζονται από τον εκπαιδευτή. 

Το τελευταίο μέρος της εκπαίδευσης είναι η πρακτική 
εξάσκηση, η οποία ξεκινά στη γραμμή δοκιμών στο Αμα¬ 
ξοστάσιο των Σεπολίων και συνεχίζεται στις γραμμές 2 
και 3. Κατά τη διάρκεια της πρακτικής εξάσκησης ο εκ¬ 
παιδευόμενος οδηγός εκτός από την εξοικείωση στον 
τρόπο οδήγησης και πέδησης εκπαιδεύεται στον εντοπι¬ 
σμό και στην αντιμετώπιση των σφαλμάτων καθώς και 
στην εφαρμογή των διαδικασιών. 

6.1 Εκπαίδευση 

1. Η εκπαίδευση που δίνεται στο προσωπικό θα βασίζε¬ 
ται πάνω στους κανονισμούς, τις διαδικασίες και τις οδη¬ 
γίες, που περιέχονται στο Βιβλίο Κανονισμών. 

2. Το προσωπικό απαιτείται να αποδείξει ότι κατανόησε 
τους σχετικούς κανονισμούς, διαδικασίες και οδηγίες 
έτσι, ώστε να πιστοποιηθεί η ικανότητα του για ανάληψη 
εργασίας. 

3. Το προσωπικό θα εξετάζεται περιοδικά για τις γνώ¬ 
σεις του στους κανονισμούς, στις διαδικασίες και στις 
οδηγίες που αφορούν την εργασία του. 

4. Το εκπαιδευόμενο προσωπικό είναι υπό την ευθύνη 
του εκπαιδευτή του, για θέματα που αφορούν την ασφά¬ 
λεια του και την επίδοση του. 

6.2 Πιστοποίηση του Προσωπικού της Αττικό Μετρά 

1. Το προσωπικό απαιτείται να εκπαιδευτεί για να εργά¬ 
ζεται με ασφάλεια και αποδοτικότητα. 

2. Το προσωπικό πρέπει να αποδείξει την ικανότητα του 
μέσω θεωρητικής και πρακτικής αξιολόγησης στα καθή¬ 
κοντα, τα οποία απαιτείται να αναλάβει. 

3. Το προσωπικό θα πιστοποιείται για ορισμένες σημα¬ 
ντικές εργασίες που η εκτέλεση τους απαιτεί απόδειξη 
ικανότητας. 

4. Όλα τα πιστοποιητικά έχουν ημερομηνία λήξης και 


θα ανανεώνονται σε συνδυασμό με οποιαδήποτε ανα¬ 
γκαία επανάληψη εκπαίδευσης. 

5. Η έκδοση και ανανέωση των πιστοποιητικών της Αττι¬ 
κό Μετρό είναι στην υπευθυνότητα του Προϊσταμένου Εκ¬ 
παίδευσης και θα πραγματοποιείται σύμφωνα με τη σχε¬ 
τική διαδικασία. 

6. Το προσωπικό της Αττικό Μετρό πρέπει να αναλαμ¬ 
βάνει όλες τις εργασίες, τις οποίες είναι ικανό να εκτελεί 
και του έχουν ζητηθεί να εκτελέσει. 

6.3 Πρόγραμμα εκπαίδευσης Οδηγών Συρμών 
ΕΚΠΑΙΔΕΥΤΙΚΕΣ ΕΝΟΤΗΤΕΣ ΔΙΑΡΚΕΙΑ 

(ημέρες) 

Γενικές λειτουργικές και διοικητικές αρχές 1 

Γ ενικά 4 

• Βασικά Στοιχεία του Σιδηροδρομικού Δικτύου 
(Γραμμές, Σταθμοί, Αμαξοστάσιο, Σηματοδότηση, 

Παροχή Ισχύος, Επικοινωνίες, ΚΕΛ, Συρμοί, κλπ) 

• Βασικές Αρχές Ασφαλείας 

Κανονισμοί & Διαδικασίες Λειτουργίας 10 

• Εισαγωγή στο Βιβλίο των Κανονισμών 

• Εφαρμογή των Κανονισμών 

• Συμπεριφορά του Προσωπικού 

• Καθήκοντα των Οδηγών Συρμών 

• Δρομολόγια & Υπηρεσίες (βάρδιες) Οδηγών 

• Κανονισμοί Σηματοδότησης 

• Ρεύμα Ελξης 

• Επικοινωνίες 

• Ασφάλεια στην γραμμή 

• Καταγραφή συμβάντων 
•Δυσμενείς καιρικές συνθήκες 

• Πυρασφάλεια 

• Συμβάντα-Ατυχήματα 

• Αντιμετώπιση σημαντικών ατυχημάτων 

Συρμοί 10 

• Περιγραφή του συρμού 

• Περί ορθού τρόπου οδήγησης και πέδησης 

• Σύστημα πέδησης 

• Πνευματικό σύστημα 

• Ηλεκτρικό σύστημα 

• Χειρισμός θυρών 

• Βοηθητικά Συστήματα 

• Ζεύξη-Απόζευξη 

• Χειρισμός για την αποκατάσταση βλαβών 

• Ατυχήματα σε συρμούς 


Προσομειωτής 5 

Οδήγηση 30 

Θεωρητική κατάρτιση (Γενικές λειτουργικές και διοικη¬ 
τικές αρχές, Γ ενικά, Κανονισμοί & Διαδικασίες Λει¬ 
τουργίας) 15 

Τεχνική Κατάρτιση (Συρμοί) 10 

Εξάσκηση οτον Προσομειωτή 5 

Οδήγηση στην Κύρια Γραμμή 30 

Σύνολο 60 


Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 27 Σεπτεμβρίου 1999 

Ο ΥΠΟΥΡΓΟΣ 

ΑΝΑΣΤΑΣΙΟΣ ΜΑΝΤΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


